Zápisnica  zo zasadnutia Obecného zastupiteľstva obce
Zemianske Kostoľany dňa 3.4.2014

Prítomní: poslanci OZ a hostia podľa prezenčnej listin
Ospravedlnení : Ing. Goran Kovač, Vladimír Matejov, Ing. Jozef Krett

Program:
1.	Otvorenie.
2.	Určenie zapisovateľa a overovateľov zápisnice.
3.	Voľba návrhovej komisie.
4.	Kontrola plnenia uznesení z rokovania obecného zastupiteľstva zo dňa 12.3. 2014.
5.	Návrh na schválenie výšky zdrojov na zabezpečenie podania žiadosti o poskytnutie nenávratných finančných prostriedkov z fondov EÚ.
6.	Prenájom nebytových priestorov vo vlastníctve obce.
7.	Zverejnenie výzvy na podávanie cenových ponúk na práce v obci.
8.	Diskusia.
9.	Návrh na uznesenie.
10.	Záver.

K bodu č.1 - Otvorenie.
Ing.J.Školíková – privítala všetkých poslancov OZ  a občanov obce, zaželala všetkým pekný deň a otvorila zasadnutie OZ. 
Prečítala program zasadnutia OZ, zo strany poslancov OZ nebol žiaden doplňujúci bod.
OZ schvaľuje program zasadnutia OZ podľa predloženého návrhu.

K bodu č.2 - Určenie zapisovateľa a overovateľov zápisnice.
Ing.J.Školíková – za zapisovateľku určila Vieru Hulínyiovú, za overovateľov zápisnice Ing.B.Bajgara a V.Oršulu. 

K bodu č.3 - Voľba návrhovej komisie.
Ing.J.Školíková – do návrhovej komisie navrhla za predsedu Ing.M.Rolinca, za členov PaedDr.I.Plachú a Bohdanu Pilchovú.
OZ volí návrhovú komisiu podľa predloženého návrhu.

K bodu č.4 - Kontrola plnenia uznesení z rokovania obecného zastupiteľstva zo dňa 26.2. 2014.
Ing.J.Školíková – skontrolovala plnenie uznesení zo zasadnutia dňa 26.2.2014.
36/2014 – program – splnené
37/2014 – návrhová komisia pracovala v schválenom zložení
38/2014 – zrušené uznesenie č.15.12.2013
39/2014 – verejná voľba – splnené
40/2014 – voľba predsedu finančnej komisie P.Rybára – splnené
41/2014 – voľba člena komisie pre konflikt záujmov V.Matejova – splnené
42/2014 – zrušené uznesenie č.7/2014
43/2014 – mesačná odmena 20% hlavného kontrolóra – splnené – starostka oboznámila, že z prokuratúry jej bolo doručené dožiadanie vo veci upozornenia na protizákonnosť uznesenia č.7/2014, ktoré bolo na prokuratúru doručené. Keďže toto uznesenie bolo v čase doručenia dožiadania na obecný úrad už zrušené, považuje toto za uzavreté.
44/2014 – prenájom bytu č.8 na Ul.Pod horou – nájomná zmluva bude uzavretá po rekonštrukcii bytu v rozsahu podľa dohody s OZ.

K bodu č.5 - Návrh na schválenie výšky zdrojov na zabezpečenie podania žiadosti o poskytnutie nenávratných finančných prostriedkov z fondov EÚ.
Ing.J.Školíková – informovala o znení navrhnutých uznesení, ktoré je potrebné schváliť v súvislosti podaním projektu o poskytnutie NFP na rekonštrukciu renesančného kaštieľa. Následne bude potrebné urobiť zmenu rozpočtu obce, ktorú pripraví finančná komisia, ale v predstihu už riešila, z akej položky bude obec túto rekonštrukciu 5% financovať. Ďalej oboznámila o čiastkových rozpočtoch na jednotlivé stavebné objekty, celkové oprávnené výdavky na všetky stavebné objekty spolu 1 142 159,44,-€, z čoho 5% vlastných zdrojov obce predstavuje sumu 57 107,97,-€.

K bodu č.6 - Prenájom nebytových priestorov vo vlastníctve obce.
Ing.J.Školíková – informovala, že v priebehu minulého týždňa boli vyhodnotené 6 člennou komisiou poslancov 4 doručené ponuky  na zverejnenú výzvu na prenájom priestorov pivárne a vinárne. Komisia odporučila schváliť ponuku M.Baláža, bytom Zemianske Kostoľany, Ul.4.apríla 1/2, vo výške prenájmu 304,-€ mesačne bez energií a služieb.

K bodu č.7 - Zverejnenie výzvy na podávanie cenových ponúk na práce v obci.
Ing.J.Školíková – v zmysle spracovaného harmonogramu prác navrhla zverejniť výzvy na podávanie cenových ponúk na tieto práce v obci: oprava strechy na starom dome smútku, oprava strechy na sýpke, rozšírenie urnového hája na cintoríne.
Mgr.Melišková – zaujímala sa o termín realizácie spevnených plôch Pod horou a na Domovine.
Ing.J.Školíková – vzhľadom na zmenu zákona o verejnom obstarávaní sa odborne spôsobilá osoba, ktorá v našej obci zabezpečuje verejné obstarávanie musela zúčastniť školenia k uvedenej problematike. V priebehu budúceho týždňa je dohodnuté stretnutie výsledkom ktorého bude začatie verejného obstarávania na spomínanú prácu. Vzhľadom na výšku finančných nákladov je potrebné oznámenie o začatí verejného obstarávania zverejniť aj vo vestníku verejného obstarávania.
Zaujímala sa o názor poslancov OZ na vytipovanie lokality na realizáciu detského ihriska v tomto roku. Poslanci sa zhodli na lokalite Pod horou.
PaedDr.I.Plachá – spýtala sa, či sa bude tento rok riešiť aj rekonštrukcia vstupnej haly v DK SNP.
Ing.J.Školíková – položka je schválená zmenou rozpočtu, verejné obstarávanie je naplánované na mesiac máj.

K bodu č.8 - Diskusia.
Poslanci OZ – Mgr.I.Melišková – požiadala o osadenie okrúhleho zrkadla na Ul.Pažite, prípadne aj na iné podobné neprehľadné miesta v obci.
Ing.B.Bajgar – zasadnutie Komisie pre konflikt záujmov – podaná sťažnosť bude v zákonnej lehote vybavená podľa zákona o sťažnostiach, starostka obce si splnila zákonnú povinnosť podľa zákona.
Ing.M,.Rolinec – všimol si v okolitých obciach ako dôchodcovia pomáhajú žiakom pri prechádzaní cez dopravnú cestu a v ranných i poobedných hodinách a regulujú premávku.
Uvažuje či by nebolo dobré to uskutočniť aj v našej obci, osloviť dôchodcov o takejto výpomoci vlastne svojim vnúčatám.
Ing.B.Bajgar – nie je si istý, či môže ktokoľvek regulovať premávku.
Ing.M.Rolinec – musí ísť o vyškolenú osobu ako v MŠ či v ZŠ.
Diskusia občania – M.Hulínyi – zaujímalo ho koľko bude stáť vypracovanie projektu na rekonštrukciu kaštieľa, ktorá spoločnosť toto zabezpečuje a či už obec získala prostredníctvom tejto firmy nejaké financie z fondov EÚ.
Ing.J.Školíková – cca.1400,-€, zmluva je zverejnená i na webovej stránke zverejnené, viac financií v prípade úspešnosti projektu bude stáť externý manažment, vtedy sa počíta určité percento z oprávnených nákladov projektu. Prostredníctvom tejto spoločnosti obec získala financie na revitalizáciu centra obce.
Ing.B.Bajgar – je to firma OPENDOOR Šaľa.
M.Bobok – páči sa mu tento projekt na záchranu kultúrnej pamiatky, má záujem sa nejako podieľať na príprave a na realizácii projektu, robí si o tejto téme diplomovú prácu, veľmi by mu to pomohlo. Je to pre neho šanca pre praktickú stránku štúdia.
Ing.J.Školíková – všetka administratívna príprava dokumentácie je už vypracovaná, ak bude obec v projekte úspešná, ak bude mať záujem, môže sa zúčastňovať na realizácii projektu a byť prítomný na rekonštrukcii.
Ing.B.Bajgar – a dozerať, či všetko prebieha správne, tak ako má byť.
V.Oršula – je zahrnutá do rekonštrukcie aj pivnica so spadnutou strieškou oproti Turbíne?
Ing.J.Školíková – áno je, zrekonštruované budú schody, prístrešok i uzavretie dverami.
Dá sa to všetko pozrieť aj v elektronickej forme, ale je tam veľmi veľa dát.
Ing.M.Rolinec – je možnosť stiahnuť si to do pdf. Ďakuje, že obec bola vybratá a zaradená do auditu na verejné osvetlenie.
Ing.J.Školíková – bola už oboznámená s tým, že obec bola úspešná s pomedzi 100 žiadostí, obec dostala aj financie na rekonštrukciu hasičskej zbrojnice, len ešte nevie výšku finančnej čiastky.
Ing.Š.Karak – je rád, že sa zrekonštruovali žľaby na školskom kaštieli, boli už v zlom stave a všade do budovy zatekalo.
Ing.J.Školíková – áno je to už hotové, ešte sa to musí skontrolovať, keď začne pršať, či sú urobené správne. Na webovej stránke sú informácie o akciách, ktoré už prebehli a prebiehajú.
T.Školna – detské ihrisko pred ZS – rodičia detí, keď odchádzajú, nezatvárajú poklop na pieskovisku a v noci tam chodí zver, je to nebezpečné zdraviu ich detí, bolo by vhodné umiestniť tam nejakú tabuľu, ale bo nápis, aby to zatvárali na noc.
Ing.M.Rolinec – je to bohužiaľ o kultúre rodiča, každý by to mal zavrieť, keď odchádza.

K bodu č. 16 – Uznesenia.
45/14 Obecné zastupiteľstvo schvaľuje – program rokovania podľa predneseného návrhu.
46/14 Obecné zastupiteľstvo volí – návrhovú komisiu v zložení : predseda Ing. Marek Rolinec, členovia PaedDr. Ivana Plachá, Bohdana Pilchová.
47/14 Obecné zastupiteľstvo schvaľuje – predloženie žiadosti o NFP v rámci výzvy ROP­3.1­2013/ROP za účelom realizácie projektu „Revitalizácia nehnuteľnej kultúrnej pamiatky - Kaštieľ I. v  obci  Zemianske  Kostoľany“,  ktorého  ciele  sú  v  súlade  s  platným  územným  plánom  obce a platným programom hospodárskeho rozvoja a sociálneho rozvoja obce.
48/14 Obecné zastupiteľstvo schvaľuje – zabezpečenie realizácie projektu po schválení žiadosti o NFP.
49/14  Obecné  zastupiteľstvo  schvaľuje  –  financovanie  projektu  vo  výške  5  %  z celkových oprávnených výdavkov na projekt, t.j. vo výške 57 107,97 eur.
50/14  Obecné  zastupiteľstvo  schvaľuje  –  prenájom  nebytových  priestorov  na  ulici  4.  Apríla Piváreň a Vináreň uchádzačovi Miroslavovi Balážovi, bytom Zemianske Kostoľany, 4. apríla 1/2 za mesačnú výšku nájmu 304,­ € bez energií a služieb.
51/14  Obecné  zastupiteľstvo  schvaľuje  –  zverejnenie  výzvy  na  výber  dodávateľa  prác
„Rekonštrukcia strechy starého domu smútku“.
52/14 Obecné zastupiteľstvo schvaľuje – zverejnenie výzvy na výber dodávateľa prác „Sýpka – oprava strechy“.
53/14  Obecné  zastupiteľstvo  schvaľuje  –  zverejnenie  výzvy  na  výber  dodávateľa  prác
„Rozšírenie urnového hája na cintoríne“.
Obecné zastupiteľstvo berie na vedomie – diskusné príspevky občanov a poslancov obecného zastupiteľstva

K bodu č.17 – Záver.
Ing.J.Školíková – po vyčerpaní všetkých bodov zasadnutia OZ poďakovala všetkým prítomným za účasť a za diskusné príspevky. Skonštatovala, že ďalšie zasadnutie OZ by malo byť  podľa harmonogramu, hlavnými bodmi programu budú nové VZN, zmena rozpočtu obce, protest prokurátora a body podľa potreby. Záver  17,00 hodina.

Overovatelia zápisnice: 
Ing.B.Bajgar                     ........................................
V.Oršula                            ........................................

Zapísala:
Viera Hulínyiová               ........................................

V Zem.Kostoľanoch
Dňa: 3.4.2014
                                                                                                      Ing.Jana Školíková
                                                                                                           starostka obce